钦定古今图书集成/历象汇编/庶征典/第073卷 > 《汉书》 > 《五行志》
## 钦定古今图书集成/历象汇编/庶征典/第073卷 > 《汉书》 > 《五行志》

京房《易传》曰：“有霓蒙雾，雾，上下合也，蒙如尘，云霓，日
旁气也。其占曰：‘后妃有专，霓再重，赤而专，至冲旱，妻
不壹顺，黑霓四背，又白虹双出日中，妻以贵高夫，兹
谓擅阳。霓四方日光，不阳解而温内取，兹谓禽霓，如
禽在日旁，以尊降妃，兹谓薄嗣，霓直而塞，六辰乃除，
夜星见而赤，女不变始，兹谓乘夫。霓白在日侧，黑霓
果之，气正直，妻不顺正兹谓擅阳，霓中窥，贯而外专，
夫妻不严，兹谓媟，霓与日会，妇人擅国兹谓顷，霓白
贯日中亦霓四，背适不答兹谓不次，霓直在左，霓交
在右，取于不专兹谓危嗣，霓抱日，两未及，君淫外，兹
谓亡，霓气左，日，交于外，取不达，兹谓不知，霓白夺明
而大温，温而雨，尊卑不别，兹谓媟，霓三出’”三已三辰
除除则日出且雨。